— У гэтым пытанні я таксама з’яўляюся аптымістам. Але мушу трохі ўдакладніць. Публічна гаворыцца пра канкардат, але сам дакумент не будзе канкардатам. Апошнія дзесяцігоддзі Ватыкан не заключае канкардаты. Гэты тып міжнароднага дакументу не адменены. Але раней было лягчэй падпісаць яго, бо гэта комплекснае пагадненне, якое ўплывае на кожную дэталь узаемадзеяння паміж Касцёлам і дзяржавай. У нашы дні, калі жыццё ўвесь час ускладняецца, амаль немагчыма заключыць пагадненне, якое б рэгулявала ўсе сцэнары сумеснай працы. Таму цяпер не выкарыстоўваецца форма канкардату.